CELEX: 62016TN0254
Language: mt
Date: 2016-05-19 00:00:00
Title: Kawża T-254/16: Rikors ippreżentat fid-19 ta’ Mejju 2016 – Steel Invest & Finance (Luxembourg) vs Il-Kummissjoni

11.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 251/42
            
         Rikors ippreżentat fid-19 ta’ Mejju 2016 – Steel Invest & Finance (Luxembourg) vs Il-Kummissjoni
   (Kawża T-254/16)
   (2016/C 251/48)
   Lingwa tal-kawża: il-Franċiż
   
      Partijiet
   
   
      Rikorrenti: Steel Invest & Finance (Luxembourg) SA (Strassen, il-Lussemburgu) (rappreżentant: E. van den Broucke, avukat)
   
      Konvenuta: Il-Kummissjoni Ewropea
   
      Talbiet
   
   prinċipalment:
   
               —
            
            
               tikkonstata li l-Kummissjoni Ewropea wettqet diversi żbalji manifesti ta’ evalwazzjoni u naqset mill-obbligu tagħha ta’ motivazzjoni fil-klassifikazzjoni tal-eżistenza ta’ vantaġġ li jirriżulta mis-self mogħti mill-Foreign Strategic Investment Holding lil Steel Invest & Finance (Luxembourg), kemm għal dak li jirrigwarda l-analiżi tal-komparabbiltà tas-self Sumitomo u tas-self Rabobank kif ukoll għal dak li jirrigwarda l-applikazzjoni tal-Komunikazzjoni tal-2008 dwar ir-rati ta’ referenza;
            
         sussidjarjament:
   
               —
            
            
               tikkonstata li l-Kummissjoni Ewropea wettqet żball manifest ta’ evalwazzjoni għal dak li jirrigwarda l-kompatibbiltà tas-self mogħti mill-Foreign Strategic Investment Holding lil Steel Invest & Finance (Luxembourg) billi qieset li l-Komunikazzjoni tal-2009 li tistabbilixxi qafas temporanju għal miżuri ta’ għajnuna mill-Istat biex isostnu l-aċċess għall-finanzjament fil-kriżi finanzjarja u ekonomika attwali ma kinitx applikabbli;
            
         f’kull każ u konsegwentment:
   
               —
            
            
               tannulla l-Artikolu 1(e) tad-Deċiżjoni tal-Kummissjoni Ewropea C(2016) 94, tal-20 ta’ Jannar 2016, dwar l-għajnuna mill-Istat SA.33926 2013/C implementati mill-Belġju favur Duferco;
            
         
               —
            
            
               tannulla l-Artikoli 2 sa 4 tad-deċiżjoni sa fejn dawn jirrigwardaw is-self mogħti mill-Foreign Strategic Investment Holding lil Steel Invest & Finance (Luxembourg);
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv, ibbażat fuq l-assenza ta’ vantaġġ li jirriżulta mis-self mogħti mill-Foreign Strategic Investment Holding lil Steel Invest & Finance (Luxembourg) u fuq l-iżball ta’ evalwazzjoni li l-Kummissjoni allegatament wettqet meta sostniet li s-self inkwistjoni kien jikkostitwixxi għajnuna mill-Istat.
            
         
               2.
            
            
               It-tieni motiv, ibbażat fuq żball manifest ta’ evalwazzjoni li l-Kummissjoni allegatament wettqet għal dak li jirrigwarda l-applikazzjoni tal-Komunikazzjoni mill-Kummissjoni – Qafas temporanju għal miżuri ta’ għajnuna mill-Istat biex isostnu l-appoġġ [aċċess] għall-finanzjament fil-kriżi finanzjarja u ekonomika attwali (ĠU 2009, C 83, p. 1).